JESU   KRISTI   KIRKE  AF  SIDSTE   DAGESHELLIGE   ■  JANUAR  2005 


Kirkenyt 


Præsident  Hincldey 
indvier  grund  til 
tempel  i  Sacramento 
i  Californien 

ræsident  Gordon  B.  Hinckley 
præsiderede  den  22.  august 
2004  ved  første  spadestik  til 
templet  i  Sacramento  i  Californien. 
Templet  bliver  det  syvende  i  staten. 

Inden  ceremonien  talte  præsi- 
dent Hinckley  til  næsten  2000  med- 
lemmer i  Fair  Oaks  Stavscenter,  som 
ligger  ved  siden  af  tempelgrunden, 
hvor  han  bad  en  kort  indvielsesbøn. 
Flere  tusinde  i  40  kirkebygninger  i 
tempeldistriktet  fulgte  med  i  cere- 
monien via  satellit.  Templet  skal 
betjene  ca.  80.000  medlemmer 
mellem  Stockton  og  Red  Bluff  i 
Californien. 

»Jeg  beder  om,  at  indvielsen  af 
denne  bygning  til  sin  tid  vil  give  stør- 
re vidnesbyrd  og  tro,  kærlighed  til 
Herren  og  hans  store  værk  samt  en- 
gagement i  hans  sag  og  hans  rige,« 
sagde  præsident  Hinckley  inden  ind- 
vielsen af  grunden.  »Jeg  beder  om,  at 
familier  vil  blive  velsignet,  have  frem- 
gang og  leve  sammen  i  kærlighed 
og  fred  med  respekt  og  agtelse  for 
hinanden.  Jeg  beder  om,  at  evange- 
liets lys  må  skinne  i  alle  denne  kirkes 
medlemmers  ansigt  her  i  området, 
så  de  vil  blive  kendt  og  respekteret 
som  dem,  der  vandrer  i  det  lys,  som 
kommer  fra  himlens  Gud  gennem 
genoprettelsen  af  hans  store  værk 


Præsident  Gordon  B.  Hinckley  tager  første  spadestil(  til  det  nye  tempel  i  Sacramento 
i  Californien. 


i  denne  sidste  uddeling.  Jeg  beder 
om,  at  Herrens  Ånd  vil  hvile  over 
hele  dette  område,  og  at  Ånden  vil 
røre  hjertet  på  de  mænd  og  kvinder, 
der  vil  tage  evangeliet  til  sig  og  tage 
del  i  dets  største  velsignelser.« 

Præsident  Hinckley  mødtes  uden- 
for med  adskillige  lokale  præste- 
dømmeledere og  sidste  dages  hellige 


politikere  til  første  spadestik.  Borg- 
mesteren i  Roseville,  F.  C.  »Rocky« 
Rockholm,  medlem  af  Repræsentan- 
ternes Hus  i  Californien,  John  Doo- 
little,  og  præsident  Hinckley  brugte 
forgyldte  skovle  til  første  spadestik.  ■ 

Church  News  har  bidraget 
til  denne  rapport. 

lOrken  vokser  i  over  160  lande 


1 2004  nåede  Kirkens  medlemstal 
12  millioner.  Kirken  er  blandt  de 
hurtigst  voksende  kirker  i  USA,  og 
Mexico  blev  det  første  land  uden  for 


USA,  som  nåede  op  på  en  million 
medlemmer.  Brasilien  ventes  at  pas- 
sere en  million  medlemmer  i  2006. 
Væksten  uden  for  USA  overstiger 


stadig  væksten  i  USA.  Over  halvde- 
len af  alle  Kirkens  medlemmer  bor 
uden  for  USA.  Der  er  medlemmer 
af  Kirken  i  flere  end  160  lande  og 
territorier  og  178  sprogområder. 

Kortet  viser  fordelingen  af  med- 
lemmer i  hele  verden.  ■ 


Lande  med  Kirkens  højeste  medlemstal 

1.  USA   5.503.192 

2.  Mexico*     980.053 

3.  Brasilien     866.988 

4.  Chile   530.739 

5.  Filippinerne   526. 7  78 

6.  Peru   384.663 

7.  Argentina   330.349 

8.  Guatemala    792.207 

9.  Canada   766.442 

70.  Ecuador    767.396 

*A1ex/co  har  passeret  en  million  medlemmer  efter 
indsamlingen  af  ovenstående  data. 


Lande  med  højeste  procentdel  medlemmer  af  Kirken* 

1.  Tonga   46,0  f7  of  2) 

2.  Samoa   34,0  (1  af  3) 

3.  Amerikansk  Samoa    79,7  (1  af  5) 

4.  Kiribati   10,0  (1  af  10) 

5.  Fransk  Polynesien   7,8(1  af  13) 

6.  Chile   3,4  f  7  af  30J 

7.  Uruguay   2,4  (1  af  42) 

8.  New  Zealand   2,3  f  7  af  43) 

9.  Honduras    7,6  (7  af  62} 

70.  Bolivia    7,5  (7  af  64) 

*Mindst  10.000  medlemmer.  Fire  lande  har  en  højere 
procentdel,  men  færre  end  10.000  medlemmer:  Niue  (13,0), 
Marshall-øerne  (6,8),  Cook-øerne  (6,5)  og  Mikronesien  (3,1). 


Baseret  på  antal  ved  udgangen  af  2003. 


De  største  sprogområder  i  Kirken 

1.  Engelsk    5.828.000 

2.  Spansk   3.681.000 

3.  Portugisisk    907.000 

4.  Tagalog  (Filippinerne)    165.000 

5.  Cebuansk  (Filippinerne)    726.000 


6.  Japansk    117.000 

7.  liokansk  (Filippinerne)    709.000 

8.  Samoansk    702.000 

9.  Tongansk    76.000 

10.  Koreansk   75.000 


Beregnet  på  baggrund  af  data  ved  udgangen  af  2003. 


Medlemmer  overlever  dødbringende  uvejr 


M 


edlemmer  i  Taiwan  blev  berørt 
af  tyfonerne  Rananim  og  Aere, 
mens  medlemmer  i  det  sydøstlige 
USA  måtte  klare  sig  gennem  orkanen 
Charley.  Alle  medlemmer  slap  dog 
for  livstruende  kvæstelser.  Flere  må- 
neder senere  forsøger  indbyggerne  i 
de  ramte  områder  stadig  igen  at  få 
styr  på  deres  tilværelse,  og  Kirkens 
medlemmer  hjælper  fortsat,  hvor  de 
kan. 

Hurtige  ødelæggelser,  langsom 
normalisering  efter  to  tyfoner 

Blot  to  uger  efter  at  tyfonerne  Ra- 
nanim kostede  en  mand  livet  på  den 
nordlige  spids  af  Taiwan,  overlevede 
medlemmer  endnu  en  dødbringen- 
de tyfon,  Aere,  som  hærgede  den 
nordlige  halvdel  af  Taiwan  den  24.- 
25.  august. 

Ingen  medlemmer  blev  dræbt  un- 
der nogen  af  tyfonerne,  men  under 
tyfonen  Aere  mistede  flere  medlem- 
mer deres  ejendele  og  fik  oversvøm- 
met deres  hjem  i  Sunchung  City,  Tai- 
pei,  og  i  Taoyuan  Amt  manglede  der 
drikkevand  i  flere  dage. 

»Selvom  vi  har  mistet  nogle  af  vore 
ejendele,  er  vi  alle  uskadte,«  sagde 
biskop  Sheng-hsiung  Wang  fra  San 
Chung  Ward  i  Taipei  Centrale  Stav. 
»Vi  følte  os  beskyttede  af  Herren.« 


James  Chao,  leder  af  Kirkens  ser- 
vicekontor i  Taiwan,  fordelte  ni  tons 
vand  i  perioden  med  vandmangel  til 
både  medlemmer  og  personer  fra 
andre  trosretninger. 

Aere  udløste  et  jordskred,  som 
begravede  en  bygning  tilhørende  et 
andet  trossamfund.  To,  som  søgte  ly 
i  bygningen,  blev  dræbt.  Yderligere 
syv  var  rapporteret  omkomne  ved 
redaktionens  afslutning.  Ca.  en  milli- 
on hjem  på  øen  manglede  enten 
vand  eller  elektricitet. 

Omkring  to  uger  før  havde  med- 
lemmerne i  Taiwan  været  mere  end 
lykkelige,  da  de  sagde  farvel  til 
tyfonen  Rananim.  Navnet  betyder 
»goddag«  på  chuukesisk,  der  tales  i 
Mikronesien. 

Tyfonen  kostede  ifølge  nyhedsrap- 
porter  ét  menneske  livet,  da  den 
for  hen  over  Taiwans  nordøstlige 
spids,  og  yderligere  115  mennesker 
mistede  livet,  da  tyfonen  med  stor 
styrke  ramte  Kinas  sydøstlige  kyst 
den  12.  august.  Derudover  er  16 
meldt  savnet  og  1.800  sårede  i  dage- 
ne derefter.  Dette  var  den  14.  tyfon, 
som  ramte  Kina  i  2004,  og  det  var 
den  kraftigste,  siden  tyfonen  Winnie 
ramte  kysten  i  1997,  hvor  ca.  250 
mennesker  mistede  livet. 

Sluseportene  i  Shihmen-reservoi- 


ret,  som  er  Taiwans  største,  måtte  åb- 
nes på  grund  af  for  store  vandmæng- 
der. Myndighederne  opfordrede  ind- 
byggerne nede  langs  floden  til  om 
nødvendigt  at  forlade  deres  hjem. 

Skadesomkostningerne  efter 
tyfonen  Rananim  ventes  at  nå  op  på 
15,33  mia.  yuan  (ca.  12  mia.  kr.)  og 
har  berørt  over  8,5  million  menne- 
sker. Kinas  centralregering  har  tildelt 
61  millioner  yan  (45  mio.  kr.)  til 
nødhjælpsarbejde.  Hjælpearbejdere 
ankom  til  katastrofeområderne  hur- 
tigt efter,  at  uvejret  ramte,  og  de  har 
hjulpet  med  at  genopbygge  de  ramte 
områder  i  Kina  og  Taiwan. 

Kirken  hjælper  med  oprydningsarbejde 
efter  orkanen  Charley 

Voldsomme  bølger,  vindstød  på 
290  km/t  samt  styrtregn  var  blot  nog- 
le af  de  ting,  som  orkanen  førte 
med  sig,  og  som  indbyggerne  i  Flo- 
rida fik  på  nært  hold  sidst  i  august. 
Orkanen  Charley  for  gennem  flere 
tusinde  menneskers  tilværelse  og  ef- 
terlod sig  ødelæggelser  for  godt  65 
mia.  kroner.  Men  efter  orkanen  var 
hjælpearbejdere  villige  til  at  bruge 
tid  og  midler  på  at  hjælpe  dem,  hvis 
liv  orkanen  havde  ændret  for  altid. 

Kirken  hjalp  dem,  som  ikke  længe- 
re havde  elektricitet,  mad  eller  hjem. 
Lastbiler  med  nødhjælp  såsom  mad, 
vand,  telte,  sengetøj,  værktøj  og  tag- 
materiale blev  straks  sendt  til  Port 

Charlotte,  et  område  som  blev  hårdt 
ramt  under  orkanen. 

Efter  vurdering  af  skaderne  blev 
der  sendt  yderligere  nødhjælp  samt 
kontante  bidrag  til  ofrene.  Kirkens 
forrådshuse  i  Orlando  og  Plant  City  i 
Florida  og  Atlanta  i  Georgia  leverede 
mad  til  flere  tusinde,  som  endnu  var 
hjemløse  flere  uger  efter  orkanen. 
Der  blev  uddelt  flere  end  23.000  hy- 
giejnepakker for  at  hjælpe  de  nød- 
stedte med  de  mest  nødvendige 
behov. 

Sammen  med  forsyningerne  kom 
en  styrke  på  1.500  sidste  dages  helli- 
ge, heriblandt  fuldtidsmissionærer 
og  medlemmer  fra  flere  end  130  me- 
nigheder i  det  sydlige  Florida.  De 
købte  selv  værktøj,  vand,  mad  og 
campingudstyr  for  ikke  at  tære  på 


noget,  som  de,  der  intet  havde, 
havde  behov  for 

Nogle  frivillige  påtog  sig  at  repare- 
re de  ansattes  hjem  på  hospitalet  i 
Port  Charlotte,  så  de  kunne  gå  tilba- 
ge til  arbejdet  og  dække  områdets 
behov  for  lægehjælp.  Desuden  hjalp 
de  til  i  Wauchula,  Kissimmee,  Arca- 
dia,  Punta  Gorda  og  andre  områder. 

Der  kom  mange  frivillige  fra  Mia- 
mi, hvor  Kirkens  medlemmer  husker 
andres  gavmildhed  efter  orkanen 
Andrew  i  1992.  »Under  orkanen 
Andrew  kom  folk  fra  andre  områder 
[i  Florida]  til  Miami  og  hjalp  os  med 
oprydningsarbejdet,  og  nu  vil  vi 
gerne  yde  noget  til  gengæld,«  sagde 
M.  Anthony  Burns,  præsident  for 
Homestead  Stav  i  Florida. 

Medlemmer  fra  Brandon  Stav  i 


George  Mazzeo  leder  et  hold  frivillige  fra  Plantation  Ward  og  Davie  Ward  i  Fort 
Lauderdale  Stav  i  Florida  i  deres  arbejde  med  at  fjerne  rester  fra  et  træ  oven  på  et  tag. 


Florida,  som  ligger  i  nærheden  af 
Tampa,  ringede  straks  til  medlem- 
merne i  Port  Charlotte  Ward,  da  de 
hørte,  at  Port  Charlotte  lå  lige 
i  orkanens  øje.  De  ankom,  inden 
nødhjælpsarbejderne  kunne  nå  at 
få  indrettet  et  hovedkvarter,  så  de 
begyndte  at  rydde  op  uden  for  kirke- 
bygningen ved  hjælp  af  værktøj  og 
maskiner  fra  Kirkens  lokale  gård. 
Derefter  tog  de  rundt  til  medlem- 
mernes hjem  for  at  danne  sig  et 
overblik  over  deres  behov. 

Der  blev  gjort  rede  for  alle  med- 
lemmerne i  hele  Florida.  Der  var 
ingen  forlydender  om  person- 
skader, selvom  nogle  mistede  deres 
hjem.  Alle  missionærerne  blev  eva- 
kueret, inden  orkanen  ramte  om- 
rådet, men  de  vendte  senere 
tilbage  for  at  deltage  i  hjælpearbej- 
det. Der  skete  skader  på  mindst  syv 
kirkebygninger,  men  de  er  under  re- 
paration eller  allerede  bragt  i 
orden. 

Mens  medlemmer  frivilligt  hjalp 
med  at  rydde  op  omkring  folks 
hjem,  hjalp  rådgivere  fra  Kirkens  Fa- 
milietjeneste i  Salt  Lake  City  med  at 
rydde  op  i  folks  tanker.  »Under  disse 
abnorme  tilstande  koncentrerer  vi 
en  stor  del  af  vores  indsats  på  at  gen- 
oprettet familiernes  vante  mønster 
og  indgyde  håb  i  området,«  sagde 
Doug  LeCheminant,  som  er  leder  i 
Kirkens  Familietjeneste.  De  har  også 
hjulpet  i  situationer  som  tragedien 
den  11.  september  og  flygtningekri- 
sen i  Kosovo.  ■ 


4 


Fuldtidsmissionærer  i  Grækenland  hjalp  til  som  frivillige  ved  OL  2004. 

Missionærerne  vinder  guld  på  deres 
OL-indsats 


M 


issionærer  over  alt  i  verden 
bruger  deres  tid  på  at  søge 
efter  »gyldne«  kontakter,  men  i  to 
uger  i  august  brugte  missionærerne 
i  Den  Græske  Mission  deres  tid  på 
at  hjælpe  dem,  der  søgte  at  vinde 
olympisk  guld. 

Af  de  70,000  frivillige  ved  OL  i  Athen 
var  76  af  dem  fuldtidsmissionærer, 
heriblandt  14  missionærægtepar  som 
tilbragte  timevis  i  solen  med  at  hjælpe 
med  alt  i  forbindelse  med  riffelskyd- 
ning til  ridning,  svømning  og  judo. 

»[De  frivillige  hjælpere]  har  været 
så  imponerede  over  missionærerne, 
hvilket  vi  udmærket  var  klar  over, 
at  de  ville  blive,«  sagde  missionspræsi- 
dent  John  B.  Ludwig  under  OL.  »[Mis- 
sionærerne] får  så  mange  nye  venner« 

Lisa  Wardle,  frivillig  koordinator 
for  OL' s  Organisationskomité  i 
Athen,  har  før  arbejdet  sammen  med 
mange  medlemmer  af  Kirken  under 
OL  i  Salt  Lake  City,  og  gav  missio- 
nærerne tilladelse  til  at  arbejde  som 


frivillige  under  OL.  Hun  har  siden 
fået  bemærkninger  om,  at  der  er 
»noget  anderledes«  ved  de  missio- 
nærerne, der  arbejder  som  frivil- 
lige, »noget  i  deres  udtryk,«  sagde 
præsident  Ludwig. 

»Jeg  vidste,  at  missionærerne 
ville  blive  beskyttet  og  hjulpet  såvel 
åndeligt  som  fysisk,«  siger  præsident 
Ludwig.  »Jeg  vidste,  at  andre  ville 
bemærke  vores  tilstedeværelse,  selv 
om  missionærerne  havde  lagt  slipset 
og  deres  navneskilt.« 

Efter  at  have  fået  særlig  tilladelse 
af  Kirken,  skulle  missionærerne  og 
præsident  Ludwig  gennem  en  længe- 
re godkendelsesproces  for  at  kunne 
hjælpe  til  ved  OL.  De  måtte  udfylde 
lange  spørgeskemaer  over  ti  måne- 
der inden  OL's  start.  Derefter  skulle 
de  gennem  sikkerhedskontrol  for  at 
bevise,  at  de  opholdt  sig  lovligt  i 
landet. 

OL-komiteen  tøvede  med  at  god- 
tage missionærerne  som  frivillige,  da 


de  var  bange  for,  at  de  ville  forkyn- 
de evangeliet.  Lisa  Wardle  forsikrede 
komiteen  om,  at  det  var  der  ingen 
fare  for.  Og  efter  at  medlemmerne  af 
OL-komiteen  havde  mødtes  med 
missionærerne,  var  de  enige  om,  at 
de  aldrig  havde  mødt  en  mere  tilta- 
lende gruppe  unge  mennesker,  og 
de  var  glade  for  at  kunne  »tage  dem 
om  bord,«  fortalte  præsident  Ludwig. 

Da  missionærerne  begyndte  på 
deres  oplæring,  spurgte  de  tilsynsfø- 
rende faktisk,  om  de  kunne  få  flere 
frivillige  ligesom  dem.  De  var  impo- 
nerede over  missionærernes  vidt  for- 
skellige baggrund  og  alle  de  sprog, 
som  de  talte. 

Men  medlemmerne  af  OL-komite- 
en var  ikke  den  eneste  bekymring. 
»Min  første  bekymring  var  sikkerhe- 
den. Den  anden  var,  at  missionærer 
normale  arbejdsrytme  ville  blive 
brudt,«  sagde  præsident  Ludwig. 
Nogle  gange  skulle  missionærerne 
op  kl.  5  om  morgenen  for  at  nå  at 
møde  til  deres  opgave  kl.  6.30.  An- 
dre gange  måtte  de  begynde  kl.  15 
og  kom  ikke  hjem  førend  kl.  halv  et 
eller  et  om  natten. 

Præsident  Ludwig  oprettede  en 
»kommandocentral«  i  missionshj  em- 
met. Alle  missionærerne  skulle  ringe 
ind  og  aflægge  rapport  hver  dag. 

»Det  har  til  en  vis  grad  været 
hårdt,  fordi  [missionærerne]  er  kom- 
met ud  af  deres  normale  rytme,  men 
det  har  overvejende  været  en  dejlig 
oplevelse  at  se  grækerne  i  et  andet 
lys,«  sagde  præsident  Ludwig.  »Det 

var  været  et  frisk  pust  for  os  i  Athen.« 

Nogle  af  missionærerne  betragter 
muligheden  for  at  hjælpe  som  frivilli- 
ge ved  OL  som  svar  på  deres  bønner, 
fordi  der  hidtil  har  været  problemer 
med,  hvordan  befolkningen  opfatte- 
de missionærerne.  Nu  får  missionæ- 
rerne nye  venner  og  hjælper  med 
at  ændre  opfattelsen  af  de  sidste  da- 
ges hellige  i  Grækenland.  »Når  de  ser 


Fl  ra  deres  begyndelse  under  en 
primitiv  hytte  af  bynke  til  dets 
koncerter  for  præsidenter  og  kon- 
ger i  store  sale  har  Mormontaberna- 
kelkoret  skabt  sig  en  fascinerende 
historie. 

Sidste  år  var  75-året  for  korets 
radioprogram,  Musik  og  det  talte 
ord,  som  et  det  ældste  fortløbende 
program  i  radioens  historie.  Pro- 
grammet har  fået  plads  blandt  Natio- 
nal Association  of  Broadcasters  Hall 
of  Farne.  Men  denne  historie  er  blot 
én  af  mange  stykker  af  det  samlede 
hele. 

For  at  skabe  et  fuldt  billede  af  ko- 
ret har  korets  dirigent  og  programle- 
der, Lee  B.  Groberg,  samt  forfatteren 
Heidi  S.  Swinton  lavet  en  dokumen- 
tarudsendelse, der  beskrev  korets 
historie.  Udsendelsen  Amer/c<3 '5 
Choir:  The  Story  ofthe  Mormon  Ta- 
bernacle  Choir  (Amerikas  kor:  Mor- 
montabernakelkorets  historie),  blev 


os  nu,  vil  det  være  med  en  helt 
anden  holdning.  Mange  vil  ønske 
at  tale  med  os,«  mener  præsident 
Ludwig. 

Missionærerne  føler,  at  selvom  de 
ikke  får  en  eneste  aftale  om  at  un- 
dervise i  evangeliet,  har  de  gjort  et 
vigtigt  stykke  arbejde  ved  at  vise,  at 
Kirken  er  villig  til  at  elske  og  hjælpe 
andre.  ■ 


sendt  på  PBS  tv-stationer  i  hele  USA 
i  november  2004. 

Udsendelsen  giver  et  portræt  af 
korets  rolle  ved  særlige  begivenhe- 
der i  dets  158  år  lange  historie  og 
kombinerer  klip  fra  koncerter,  inter- 
view, opførelser  over  historiske  begi- 
venheder samt  arkivoptagelser.  Wal- 
ter Cronkite  er  fortæller,  og  der  by- 
des på  klip  fra  særlige  optrædener 
med  kendte  kunstnere. 

Koret  sang  første  gang  ved  Kirkens 
generalkonference  den  22.  august 
1847,  blot  29  dage  efter  at  de  første 
sidste  dages  hellige  pionerer  kom  til 
dalen.  Nu  består  koret  af  360  med- 
lemmer og  akkompagneres  for  det 
meste  af  et  orgel  med  11.623  piber 
og  et  110  mand  stort  orkester. 

Alle  medlemmerne  af  Tabernakel- 
koret og  Orchestra  at  Temple  Square 
er  ulønnede.  Nogle  rejser  endda  op 
til  160  kilometer  hver  vej  for  at  delta- 
ge i  korprøverne  og  koncerterne  i 


Salt  Lake  City.  Men  korets  medlem- 
mer betragter  deres  offer  som  en 
velsignelse. 

»Mange  af  os  har  været  på  arbejde 
hele  dagen,  inden  vi  tager  til  kor- 
prøve om  aftenen,«  siger  et  af  korets 
medlemmer,  Cindy  Staheli.  »Det  kan 
være  svært  at  tænke  på  at  skulle  syn- 
ge i  to  en  halv  time  efter  en  lang  dag. 
Men  uanset  hvor  træt  jeg  er,  så  kun- 
ne jeg  synge  i  to  en  halv  time  til  efter 
prøven.  Det  opløfter  og  forynger 
mig.« 

Det  kan  måske  være  svært  at  sætte 
noget  til  side  for  at  synge  i  koret, 
men  det  er  endnu  sværere  at  blive 
optaget.  Dokumentarudsendelsen 
beskriver  hvor  lang  en  proces,  det  er 


Mormontabernakeikoret  synger  under 
Vinterolympiaden  i  2002. 


Tabernakelkorets  historie: 
Fra  ørlæn  til  liongelige  sale 


at  blive  optaget.  Processen  strækker 
sig  for  det  meste  over  ni  måneder. 
Interesserede  sangere  begynder 
med  at  indsende  en  optagelse  med 
en  stemmeprøve.  Dernæst  skal  de 
bestå  en  prøve,  hvor  deres  musikal- 
ske færdigheder  bedømmes.  Hvis  de 
opnår  80%  eller  derover,  bliver  de 
indbudt  til  at  komme  og  aflægge 
sangprøve.  Hvis  de  udvælges  ved 
sangprøven,  bliver  de  tilbudt  at  syn- 
ge med  i  Temple  Square  Chorale, 
som  er  en  oplæringsskole  til  Taber- 
nakelkoret. Kormedlemmerne  er  fra 
25-60  år  gamle  og  kan  højst  synge  i 
koret  i  20  år. 

Koret  har  haft  muligheder  for  at 
rejse  rundt  i  verden,  langt  længere 
end  de  første  medlemmer  kunne 
have  forestillet  sig.  Korets  første 
turné  gik  til  udstillingen  Columbian 
Exposition  i  Chicago  i  1893.  Deres 
første  optræden  for  en  af  USA's 
præsidenter,  præsident  William  Ho- 
ward Taft,  var  i  1911,  og  de  foretog 
deres  første  Europa-turné  i  1955.  Si- 
den da  har  de  optrådt  bl.a.  i  Bolshoi- 
teatret  i  Rusland,  Royal  Albert  Hall  i 
London  og  sammen  med  Jerusalems 
Symfoniorkester  i  Israel. 

Desuden  har  de  optrådt  ved  særli- 
ge begivenheder  så  som  indsættelser 
af  nye  præsidenter  og  begravelser. 
Den  11.  september  2001  skulle  koret 
have  optrådt  for  deltagere  i  en  faglig 
konference  i  Tabernakelbygningen 
på  Tempelpladsen.  Men  på  grund  af 
terroristangrebene  i  USA  tidligere 
på  dagen  blev  koncerten  ændret  til 


en  mindekoncert.  Præsident  Gordon 
B.  Hinckley  bad  publikum  om  at 
undlade  bifald  for  at  udvise  respekt. 

»Halvvejs  gennem  koncerten  sang 
vi  >America  the  Beautiful«<,  fortæller 
kormedlem  Stephen  Stoker.  »Efter- 
som publikum  ikke  måtte  klappe, 
rejste  de  sig,  da  vi  begyndte  at  synge. 
Da  vi  nåede  til  tredje  vers,  hvor  vi 
synger  >0,  smukt  til  fædrelandsdrøm, 
ser  i  tiden  frem,  dine  kridhvide  byer 
skinner  trods  menneskers  tårer,< 
græd  vi  alle  . . .  Det  var  en  stærk 
oplevelse  for  os  alle.« 

De  optrådte  også  sammen  med 
den  populære  musiker  Sting  ved  OL 
i  Salt  Lake  City.  Efter  at  have  hørt 
koret  for  første  gang  sagde  Sting,  at 
det  havde  styrket  hans  »tro  på,  at 
musikken  kan  udtrykke  de  højeste 
menneskelige  idealer.« 

Dokumentarudsendelsen  går  til- 


bage i  tiden  og  skildrer  en  genopfø- 
relse af  den  første  radioudsendelse 
2d  Musik  og  det  talte  ord,  der  blev 
sendt  den  15.  juli  1929.  Denne  del 
viser  den  tids  radioudstyr,  og  150  af 
korets  nuværende  medlemmer  er 
klædt  i  tøj  fra  den  periode.  Speake- 
ren måtte  stå  på  en  høj  stige  under 
hele  udsendelsen  for  at  komme  til 
den  eneste  mikrofon. 

Men  gennem  hele  korets  historie 
er  der  én  ting,  som  er  forblevet 
uændret:  Deres  evne  til  at  røre  folks 
hjerte. 

»Nogen  har  engang  sagt,  at  ord  får 
os  til  at  tænke  på  ideer,  og  musik  får 
os  til  at  føle,«  siger  kormedlem  Stan 
Smith.  »Men  en  sang,  som  kombine- 
rer begge  dele,  får  os  til  at  føle  en 
idé.«  Søster  Staheli  tilføjer:  »Jeg  me- 
ner, at  musik  kan  røre  folks  hjerte, 
som  ord  ikke  altid  kan.«  ■ 

FÆLLESTID 


Yderligere  ideer 
til  fællestid, 
januar  2005 


Følgende  er  yderlige- 
re ideer,  som  leder- 
ne i  Primary  kan 
bruge  sammen  med 


Fællestid,  der  står  i  Liahona  i  janu- 
ar 2005-  Se  lektioner,  instruktioner 
og  aktiviteter,  der  passer  til  disse 
ideer,  i  »Lykkens  plan«  på  side  L8-L9 
i  dette  nummer. 

1.  Hjælp  børnene  med  at  lære 
Moses  1:39  udenad  (se  Undervis- 
ning, den  største  kaldelse, 1999, 
s.  171-172).  Undervis  om  frelsespla- 
nen ved  at  lave  poster,  som  repræ- 
senterer hver  fase  i  vores  eksistens: 
Forudtilværelsen,  den  jordiske  tilvæ- 
relse, åndeverdenen  og  herligheds- 
graderne.  (Undervis  herom  i  krono- 
logisk rækkefølge.  Hvis  jeres  Primary 
er  lille,  går  I  gruppevis  fra  post  til 
post.  Er  der  mange  børn,  udvælger 
I  små  grupper  til  at  repræsentere 
hele  gruppen.  Få  dem  til  at  gå  fra 
post  til  post  foran  i  lokalet).  Når  bør- 
nene går  fra  forudtilværelsen  til  den 
jordiske  tilværelse,  går  de  gennem 
»sløret«,  som  forestiller  fødslen.  Når 
de  går  fra  jorden  til  åndeverdenen, 
går  de  gennem  »sløret«,  som  forestil- 
ler døden.  Når  de  går  fra  åndever- 
denen til  herlighedsgraderne,  skal  I 
hjælpe  dem  til  at  forstå  opstandelsen 
og  dommen.  Lær  dem  ved  hjælp  af 


skriftsteder,  fortællinger,  sange  og 
vidnesbyrd  (se  forslagene  herunder), 
hvad  vi  har  gjort,  og  hvad  der  for- 
ventes, at  vi  gør  i  hver  fase  af  vores 
eksistens. 

Forudtilværelsen:  Abraham  3:22- 
26;  L&P  138:55-56;  »Familien:  En 
proklamation  til  verden«  afsnit  2-3; 
»Alle  har  boet  i  himlen«  {Lille  Liaho- 
na, apr.  1999,  s.  5).  Den  jordiske  til- 
værelse: Trosartiklerne;  Mine  evan- 
geliske standarder;  Frelserens  rolle; 
beretninger  fra  skrifterne  om  at  væl- 
ge det  rette  eller  en  sang  eller  salme 
om  lydighed.  Åndeverdenen:  Alma 
40:9-14;  L&P  138:57  (de  retskafne  vil 
missionere);  en  sang  eller  salme  om 
missionering;  tal  om  betydningen  af 
tempelarbejde  for  de  døde.  Herlig- 
hedsgraderne: L&P  76:50-112;  Tros- 
artiklerne 1:3-4;  en  sang  eller  salme 
om  evige  familier. 

Lav  en  kopi  af  skemaet  over  frel- 
sesplanen i  Primary  6,  s.  2,  til  hvert 
barn,  som  de  skal  farvelægge,  når  de 
går  fra  post  til  post.  Foreslå  børnene 
at  vise  skemaet  til  deres  familie. 

2.  Brug  billede  101  (Adam  og  Eva) 
og  119  (Adam  og  Eva  underviser 
deres  børn)  i  Evangelisk  kunst  til  at 
fortælle  beretningen  om  Adam  og 
Eva  og  deres  rolle  i  vor  himmelske 
Faders  plan.  Sæt  begge  billeder  op 
på  væggen.  Lav  ordstrimler  som  for- 
klarer tilstandene  i  paradis  (f  eks. 
ingen  død,  levede  i  vor  himmelske 
Faders  nærhed,  ingen  sygdom  eller 
smerte,  alle  dyr  levede  i  fred  med 
hinanden,  ingen  børn,  Adam  og  Eva 
arbejdede  ikke  for  føden)  samt  ord- 


strimler, som  viser  tilstandene  på  jor- 
den efter  syndefaldet  (f  eks.  død  og 
smerte,  leve  ved  tro,  Adam  og  Eva 
får  børn,  kundskab,  udvikling).  Læg 
ordstrimlerne  i  en  æske,  og  giv  den 
videre  mens  børnene  synger  en 
sang.  Stands  musikken  med  jævne 
mellemrum.  Når  musikken  standser, 
trækker  et  barn  en  ordstrimmel  og 
lægger  den  under  det  tilhørende 
billede.  Lad  børnene  finde  og  læse 
Adam  og  Evas  vidnesbyrd  i  Moses 
5:10-12.  Fremhæv,  at  det  er  på 
grund  af  Adam  og  Eva,  at  vi  er 
kommet  til  jorden  og  kan  være  en 
del  af  en  familie.  Ligesom  de  lærte 
deres  familie  om  evangeliet,  kan  vi 
lære  og  efterleve  evangeliet  i  vores 
familie. 

Del  Primary  i  tre  hold.  Bed  det  før- 
ste hold  om  at  tænke  over,  hvad  de 
kan  gøre  for  at  holde  budene  der- 
hjemme, det  andet  hold  om  at  tæn- 
ke over,  hvad  de  kan  gøre  for  at  hol- 
de budene  i  skolen,  og  det  tredje 
hold  om  at  tænke  over,  hvordan  de 
kan  holde  budene  i  kirken.  Vælg  et 
barn  fra  hvert  hold  til  at  tegne  en 
ting  på  tavlen,  som  de  kan  gøre  for 
at  holde  budene.  De  skal  tegne  fær- 
dig, mens  børnene  synger  et  vers  af 
en  sang  eller  salme.  Få  børnene  til 
at  gætte,  hvad  tegningen  forestiller. 
Gentag,  hvis  der  er  tid  til  det.  Bær 
vidnesbyrd  om,  at  Adam  og  Eva 
var  en  vigtig  del  af  vor  himmelske 
Faders  plan.  De  var  vore  første  for- 
fædre og  lærte  deres  børn  om  evan- 
geliet. Vi  kan  også  lære  at  efterleve 
evangeliet  i  vores  familie.  ■ 


8 


Lokal  nyt 


Budskab  fra  områdepræsidentskabet 


En  sand  discipel 

Der  er  blevet  skrevet  følgende 
om  det  at  være  discipel:  »Ordet 
discipel  stammer  fra  latin  . . .  [og  be- 
tyder] elev.  En  discipel  af  Kristus  er 
en,  som  er  ved  at  lære  at  blive  som 
Kristus,  dvs.  tænke,  føle  og  handle 
[som]  han  gør.  At  være  en  sand  disci- 
pel, at  gennemføre  læretiden,  er  den 
mest  krævende  proces,  der  findes. 
Ingen  anden  disciplin  kan  sammen- 
lignes med  den  . . .  hverken  hvad  an- 
går krav  eller  belønninger.  Den  kræ- 
ver, at  et  menneske  forvandles  totalt 
fra  et  naturligt  menneske  til  en  hel- 
lig, som  elsker  Herren  og  tjener  ham 
af  sit  hele  hjerte,  sjæl,  sind  og  styrke« 
(Chauncey  C.  Riddle,  »Becoming  a 
Disciple«,  Ensign,  september  1974, 
s.  81). 

Frelseren  forklarede  dem,  der  ville 
følge  ham,  om  indbegrebet  af  det  at 
være  discipel.  Han  sagde: 

»Hvis  nogen  vil  følge  efter  mig,  lad 
ham  da  fornægte  sig  selv  og  tage  sit 
kors  op  og  følge  mig. 

Og  se,  for  et  menneske  at  tage  sit 
kors  op  er  at  fornægte  sig  al  ugude- 
lighed og  ethvert  verdsligt  begær  og 
at  holde  mine  befalinger«  (JSO,  Matt 
16:24). 

Der  sker  en  dramatisk  forandring  i 
et  menneskes  liv,  når  det  vier  sig  selv 
til  at  blive  Herrens  discipel.  Et  af  de 
mest  gribende  eksempler,  jeg  kan 
komme  i  tanke  om  fra  skrifterne,  er 
den  unge  Almas  omvendelse  og  den 


ÆJdste  L.  Tom  Perry 

forandring,  der  strålede  fra  ham,  da 
han  blev  Herrens  discipel.  Husk,  at 
Alma  og  Mosiahs  sønner  blev  regnet 
blandt  de  vantro.  Alma  talte  meget 
og  kunne  smigre  folk.  Han  fik  folk 
til  at  begå  al  slags  ugudelighed.  Han 
blev  en  stor  belastning  for  Kirken, 
for  han  stjal  folkets  hjerte  og  var  år- 
sag til  stor  splid  blandt  dem.  Men 
takket  være  hans  fars  ydmyge  bøn- 
ner viste  en  engel  sig  for  dem,  mens 
de  var  i  færd  med  deres  misgernin- 
ger. Alma  blev  så  forbløffet,  at  han 
faldt  om  på  jorden,  og  englen  befa- 
lede ham:  »Alma,  rejs  dig  op  og  stå 
frem,  hvorfor  forfølger  du  Guds  kir- 
ke? Thi  Herren  har  sagt:  Det  er  min 
kirke,  og  jeg  vil  stadfæste  den,  og  in- 
tet skal  ødelægge  den,  uden  at  det 
skulle  være  mit  folks  overtrædelser« 
(Mosiah  27:13).  Han  var  så  svag,  at 
han  ikke  kunne  bevæge  sig  og  måtte 
derfor  bæres.  Han  var  også  stum. 
Han  blev  ført  ind  og  lagt  foran  sin 
far.  Hans  far  glædede  sig  og  bad 
folket  om  at  bede  for  hans  søn. 


»Og  efter  at  de  havde  fastet  og 
bedt  i  to  dage  og  to  nætter,  fik  Almas 
lemmer  deres  styrke  igen,  og  han 
stod  op  og  begyndte  at  tale  til  folket 
og  bød  dem  være  ved  godt  mod. 

Thi,  sagde  han,  jeg  har  omvendt 
mig  fra  mine  synder,  og  er  blevet  for- 
løst af  Herren;  jeg  er  blevet  født  af 
Ånden«  (Mosiah  27:23-24). 

Derpå  beretter  han  om  de  store 
trængsler  og  lidelser,  han  gennem- 
gik, da  han  indså,  at  han  var  forstødt 
fra  Guds  rige.  Han  huskede  sin  fars 
formaninger  og  anråbte  Herren  om 
nåde. 

Vi  ser  den  dramatiske  forandring, 
der  fandt  sted,  da  han  blev  en  af  vor 
Forløsers  disciple. 

»Og  nu  begyndte  Alma  og  de,  der 
var  med  ham,  da  engelen  åbenbare- 
de sig  for  dem,  at  lære  folket  og  rejse 
omkring  i  hele  landet,  idet  de  kund- 
gjorde for  hele  folket  det,  de  havde 
hørt  og  set  og  prædikede  Guds  ord 
under  megen  trængsel«  (Mosiah 
27:32). 

I  min  slægts  pionerhistorie  fmdes 
der  mange  beretninger  om  ædle  sjæ- 
le, som  viste,  at  de  havde  en  sand  di- 
scipels karakteregenskaber.  Mine 
børns  oldefar  var  en  af  Jesu  Kristi 
tapre  disciple.  Han  tilhørte  en  slægt 
af  velhavende  gårdejere  i  Danmark. 
Han  var  sin  fars  yndlingssøn  og  skul- 
le arve  ejendommen  efter  sin  far. 
Han  forelskede  sig  i  en  smuk,  ung 
kvinde,  som  ikke  tilhørte  samme 
stand  som  hans  familie.  Han  fik 

besked  på  ikke  at  fortsætte  forhol- 
det. Han  havde  ikke  til  sinds  at  følge 
sin  families  råd,  og  ved  et  af  sine 
besøg  hos  hende  opdagede  han,  at 
hele  hendes  familie  var  blevet  med- 
lemmer af  Kirken.  Han  nægtede  at 
lytte  til  den  lære,  som  hendes  familie 
havde  bekendt  sig  til,  og  han  sagde 
vredt  til  hende,  at  hun  måtte  vælge 
mellem  ham  og  Kirken.  Hun  er- 
klærede frimodigt,  at  hun  ikke  ville 
afsværge  sin  religion. 

Med  den  stærke  udtalelse  beslut- 
tede han,  at  han  hellere  måtte  lytte 
til  de  lærdomme,  som  betød  så  me- 
get for  hende.  Kort  efter  blev  han 

o 

grebet  af  Anden,  og  også  han  blev 
omvendt  til  evangeliet.  Men  da  han 
fortalte  sine  forældre  om  sin  beslut- 
ning om  at  blive  medlem  af  Kirken 
og  gifte  sig  med  den  unge  kvinde, 
blev  de  vrede  på  ham  og  tvang  ham 
til  at  vælge  mellem  sin  familie  og  de- 


res rigdom  og  så  Kirken.  Han  gav  af- 
kald på  alle  de  bekvemmeligheder, 
han  havde  nydt  hele  sit  liv,  blev  med- 
lem af  Kirken  og  giftede  sig  med 
hende. 

De  begyndte  straks  at  gøre  sig 
rede  til  at  forlade  Danmark  og  rejse 
til  Zion.  Da  han  nu  ikke  længere  fik 
støtte  fra  sin  familie,  måtte  han  ar- 
bejde hårdt  i  de  job,  han  kunne  fin- 
de, så  de  kunne  spare  op  til  rejsen  til 
det  nye  land.  Efter  et  års  hårdt  arbej- 
de havde  han  sparet  tilstrækkeligt  op 
til  deres  rejse.  Så  snart  de  var  klar  til 
at  tage  af  sted,  opsøgte  deres  grens- 
præsident  dem  og  sagde,  at  der  var 
en  familie,  som  sad  hårdere  i  det  end 
han  og  hans  kone.  Han  blev  bedt  om 
at  give  det,  som  han  havde  sparet 
op,  så  denne  nødlidende  familie 
kunne  rejse  til  Zion. 

Det  kræver  ofre  at  være  en  sand 
discipel.  De  gav  deres  sparepenge  til 


den  nødlidende  familie,  og  så  påbe- 
gyndte de  endnu  et  års  hårdt  arbejde 
for  at  tjene  penge  til  deres  rejse  til 
Zion.  Til  sidst  nåede  de  frem  til  Zion, 
men  først  efter  at  de  havde  ydet 
mange  flere  ofre  som  sande  disciple. 

En  rig  ung  mand  fik  den  vanskelig- 
ste prøve,  en  discipel  kan  blive  udsat 
for,  da  han  fik  følgende  befaling: 
»Sælg  alt,  hvad  du  har,  og  del  det  ud 
til  de  fattige,  så  vil  du  have  en  skat  i 
himlene.  Og  kom  så  og  følg  mig!« 
(Luk  18:22). 

For  mange  af  os  er  det  en  lige  så 
hård  prøve  at  skulle  aflægge  vore 
dårlige  vaner  og  verdslige  tanker,  så 
vi  uden  indre  konflikter  og  hindrin- 
ger kan  hengive  os  til  Herrens  værk. 

Må  vores  liv  som  Kristi  sande  di- 
sciple afspejle  hans  eksempel.  Må  vi 
påtage  os  hans  navn  og  stå  som  hans 
vidner  til  alle  tider  og  på  alle  steder 
(seMosiah  18:9).  ■ 


KØBENHAVNS  STAV 


Udsendte  missionærer 


Søster  Hanna  Duus 
Andersen 

Arizona  Mesa  Mission 
1 871  East  Del  Rio  Drive 
Tempe 

AZ  85282-2822 
USA 


Ældste  Daniel  Als 
Anderson 

England  Manchester  Mission 
Trofalgar  House 
1 10  Manchester  Road 
Altrincham  -  Cheshire 
WA14  INU,  England 


Ældste  Emil  Jacobsen 

England  London  Mission 
64-68  Princes  Gate 
Exhibition  Road 
South  Kensington 
London  SW7  2PA 
England 


Søster  Kristina  Nybo 
Jakobsen 

Salt  Lake  Temple  Square 
Mission 

50  E.  North  Temple  St. 

Salt  Lake  City 

UT  84150-106,  USA 


Ældste  Troels  Jepsen 

Idaho  Boise  Mission 

270  Sunrlse  Rim  Road 

Suite  220 

Boise 

ID  83705 

USA 

Kirsten  og  Willi  Bloch  Johansen 

Jesu  Kristi  Kirke  af  Sidste  Dages  Hellige 
Københavns  Stav 
Nitivej  8 

2000  Frederiksberg 


Ældste  Troels  Jørgensen 

Sverigesmissionen 
Box  2087 
S-183  02  Taby 
Sverige 


Ældste  Kasper  Frigast 
Larsen 

Italy  Milen  Mission 
Via  Gromsi  13/4 
20090  Opera  (Ml),  Italien 


Ældste  Mark  Niels 
Møller 

Arizona  Tucson  Mission 
1 840  East  River  Rood,  # 
Tuscon,AZ  85718,  USA 


02 


ÅRHUS  STAV 


Kirsten  og  Per  Meilsøe 

Den  Danske  Mission 
Borups  Allé  1 28,  1 .  tv. 
2000  Frederiksberg 


Ældste  Jørgen  Paulsen 

Greece  Athens  Mission 
Panayias  Eleftherotrios  9 
145  63  Kifissia 
Athen,  Grækenland 


Knud  og  Nunne  Andersen 

Templet  i  København 

Priorvej  12 

2000  Frederiksberg 


Hans  Jørgen  Ilskov 

Dublin  Ireland  Mission 
The  Willows,  Finglas  Rd. 
Glasneven,  Dublin  11 
Irland 


Ole  Ilskov  Nielsen 

Leeds  England  Mission 
Lister  House,  Lister  Hill 
Horsforth 
Leeds  LS18  5AZ 
England 

Aron  Birk 

Den  Norske  Mission 
Bærumsveien  373 
1306G|ettum 
Norge 


Carla  Nielsen 

Poris  France  Mission 

23  Rue  Du  Onze  Novembre 

F-78110LeVesinet 

Frankrig 


Camilla  Frederiksen 

London  South  Mission 
West  Park  Road 
Nev/chapel,  Surrey  RH76NB 
England 


René  Nielsen 

Den  Danske  Mission 
Borups  Allé  128,  1.  tv. 
2000  Frederiksberg 


Poul  Poulsen 

Greece  Athens  Mission 
Panayias  Eleftherotrios  9 
145  63  Kifissia 
Athen,  Grækenland 


Brian  Riedl 

Franfurt  Mission 
Kurfurstenstrasse  60 
60486  Frankfurt  am  Main 
Tyskland 

Tid  For  Unge,  en  fantastisk  uge 


Den  26.-31.  juli  2004  mødte  ca. 
300  danske  og  svenske  unge  op 
til  et  fantastisk  ungdomsstævne,  Tid 
For  Unge!  Stævnet  blev  holdt  på 
Benløse  Skole  nær  Ringsted,  og  det 
var  omtrent  alle  unge  mellem  14  og 
18  år  fra  Malmo,  Gøteborg,  Århus  og 
Københavns  Stav,  der  deltog! 

Som  noget  af  det  første  fik  vi  en 
TFU  -  Tid  For  Unge  -  mulepose  med 
T-shirt,  CD  og  Gordon  B.  Hinckleys 
bog  »Way  To  Be«,  som  blev  helt  spe- 
cielt oversat  til  dansk  og  svensk  i 
anledning  af  TFU! 

Aktiviteter 

I  løbet  af  ugen  blev  der  holdt 
klasser  om  formiddagen,  workshops 
om  eftermiddagen  og  mange  andre 
spændende  ting,  der  både  var  med 
til  at  styrke  vores  vidnesbyrd  og 
vores  nye  og  gamle  venskaber!  En 
af  workshopperne  var  med  Tomas 
Kofod,  som  fortalte  om  livet  som 
medlem  og  professionel  skuespiller! 
Det  var  meget  spændende  og  meget 
åndeligt  opbyggende!  Han  fortalte 
om,  hvordan  han  gang  på  gang  er 
blevet  hjulpet  med  mirakler,  og 
hvordan  det  har  resulteret  i,  hvem 
han  er  i  dag!  Han  fortalte  også  om, 
hvordan  det  var  at  spille  Kristus  i  fil- 
men »The  Testament«,  og  hvordan 
det  har  opbygget  og  styrket  hans 
vidnesbyrd  utroligt  meget! 

Han  sagde  følgende  på  et  tids- 
punkt under  workshoppen:  »Vor 


himmelske  Fader  ser  ikke  nogen 
glæde  i  at  se  os  lide,  græde  og  have 
det  svært.  Men  hvis  det  er  nødven- 
digt for,  at  vi  skal  blive  som  ham  en 
dag,  så  lader  han  det  ske!  Og  hvis 
han  ikke  lod  det  ske,  ville  han  ikke 
være  nogen  elskende  himmelsk 
Fader!« 

Udover  Tomas  Kofods  workshop 
var  der  også  workshops  som  break- 
dance, sport,  drama,  sang,  musik, 
band  og  dans! 

Alle  deltagerne  var  fordelt  ud  over 
skolens  klasseværelser  med  ca.  20-25 
unge  i  hvert  klasseværelse.  I  et  klas- 
seværelse boede  både  danskere  og 
svenskere,  og  gruppen  i  klassevæ- 
relset havde  navn  efter  en  profet.  I 
de  grupper  havde  man  morgen-  og 
aftenmøder  og  hyggelige  stunder 
sammen.  Hver  gruppe  havde  to 
»counselors«,  der  fungerede  som  ens 
ledere  og  rådgivere  i  ugens  løb.  De 
var  alle  unge  ugifte  voksne  under 
28  år,  for  så  havde  vi  nogen,  der  vid- 
ste, hvad  vi  snakkede  om,  da  det  jo 
ikke  var  så  lang  tid  siden,  de  selv  var 
teenagere. 

Der  var  »samstuds-grupper«  (stu- 
dere sammen  med  grupper),  som 
består  af  en  pige-  og  en  drenge- 
gruppe. Der  fik  man  hver  morgen 
et  rigtig  dejligt  åndeligt  budskab  af 
counsellorerne  på  skift. 

Mandag,  tirsdag  og  onsdag  aften 
var  der  fest,  hvor  der  blev  danset, 
sunget,  hygget  og  snakket. 


Filminstruktør  fra  Hollywood 

Torsdag  eftermiddag  kom  en  Hol- 
lywood-instruktør, Keith  Merrill,  der 
også  har  instrueret  bl.a.  The  Testa- 
ment. Han  har  to  gange  været  nomi- 
neret til  en  Oscar  og  vundet  én  gang. 
Han  holdt  en  tale  om,  hvordan  det 
var  at  lave  film  og  specielt  kirkefilm, 
og  om  hvilke  oplevelser  der  var  igen- 
nem det.  Han  fortalte  også  om,  hvor- 
dan han  og  hans  familie  var  til  store 
arrangementer  og  prisuddelinger, 
og  hvordan  han  havde  mødt  mange 
store  skuespillere  som  for  eksempel 
Julia  Roberts,  Mel  Gibson  og  Tom 
Cruise. 

Fireside  og  fest 

Vi  fik  besøg  af  søster  og  ældste  Ha- 
fen  fra  områdepræsidentskabet.  De 
holdt  en  meget  åndeligt  opbyggende 
fireside,  hvor  de  snakkede  om  frem- 
tiden, at  sætte  et  mål  og  kæmpe  for 
at  nå  målene. 

Vi  hørte  en  lille  koncert  med  en 
dygtig  sanger  fra  USA,  søster  Kapri 
Merrill,  og  hun  sang  om  sit  vidnes- 
byrd. 

Vores  vidnesbyrdmøde  var  godt  og 
meget  åndeligt.  Vi  tror,  det  rørte  alle. 
Det  varede  i  tre  timer,  og  flere  gange 
var  der  kø  på  op  til  25  personer.  De 
fleste  var  grædende  drenge.  Det  var 
dejligt  at  se,  hvor  åndelige  de  kan 
være. 

Fredag  aften  var  der  gallaaften. 
Vi  kom  alle  i  fint  tøj.  Drengene  skul- 
le vælge  deres  borddame,  som  de 
skulle  være  gentleman  for,  imens  vi 
spiste.  Vi  fik  flæskesteg  og  kartofler 

Deltagerne  i  Tid  For  Unge. 

med  brun  sovs.  Den  første  dans 
skulle  være  med  sin  bordparmer,  og 
derefter  dansede  vi  i  flere  timer.  Det 
var  rigtig  sjovt. 

Det  samlede  indtryk  var,  at  det  var 
en  helt  fantastisk  uge.  Vi  fik  mange 
nye  venskaber,  og  vi  fik  styrket  dem, 


vi  havde  i  forvejen.  Der  var  en  tilpas 
fordeling  mellem  åndelige  og  ikke 
åndelige  aktiviteter,  og  programmet 
var  spændende  og  spækket  med 
gode  aktiviteter.  ■ 

Louise  Paulsen,  Frederiksberg  Ward 
og  Charlotte  Jensen,  Esbjerg  Ward. 


Zions  lejr  på  mark  ved  Næstved 


V'  i  havde  aldrig  troet,  at  der  kun- 
ne falde  så  meget  regn  på  én 
uge,  og  at  vi  alligevel  kunne  have  det 
så  hyggeligt,  trods  regnvejret! 

Den  første  uge  i  skolernes  som- 
merferie 2004  var  der  lejr  for  de 
unge  piger  i  hele  Københavns  Stav. 

Lejren  fandt  sted  på  en  mark,  som 
vi  havde  lånt  af  vores  UP  stavsleder 
Yvonne  Lundahls  forældre.  De 
boede  på  en  gård  tæt  ved,  så  da 
det  regnede  allermest,  og  vi  ikke 
selv  kunne  lave  mad  over  bål,  fik  vi 
husly  og  varm  mad.  Det  er  vi  meget 
taknemlige  for. 

Alle  de  seks  enheder,  vi  var  i  år, 


havde  hver  vores  lille  lejr.  Den  be- 
stod for  de  flestes  tilfælde  af  telte, 
selvbygget  bord  og  køkkenbord  med 


bænke  af  rafter,  bålplads,  tørresnor, 
fedtefælde,  jordkøleskab,  skralde- 
spand, brændehugningsplads  og  flag 
eller  banner. 

Hver  morgen  kl  7.30  blev  der  trut- 
tet til  morgensamling  på  den  fælles 
bålplads.  Søvndrukne  og  indhyllede  i 
soveposer  og  tæpper  samledes  alle 
60  piger  og  lyttede  til  ledernes  kloge 
ord!  Vi  skiftedes  til  at  holde  morgen- 
samlingen og  komme  med  åndelige 
budskaber. 

Det  er  en  tradition,  at  man  på  UP 
lejrene  har  en  hemmelig  veninde, 
som  man  så  er  ekstra  sød  ved  og  gi- 
ver små  gaver  og  breve  i  ugens  løb  - 
uden  at  hun  ved,  hvem  man  er! 

Lejren  lå  lige  ned  til  Susåen,  så  der 
var  god  muglighed  for  at  sejle  i  kano. 
Det  udnyttede  vi  godt,  tre  og  tre  ad 
gangen. 

Onsdag  aften  var  det  Skt.  Hans 
aften,  og  vi  blev  allesammen  samlet 
for  at  høre  biskop  Østergaard  fra 
Roskilde  Ward  holde  en  rigtig  god 
tale  om,  at  man  som  ung  pige  skal 
leve  sin  drøm  ud!  Der  blev  hygget, 


De  unge  piger  varmer  sig  omkring  bålet. 


KIRKENYT  JANUAR  2005 


13 


snakket  og  stegt  marshmallows.  Vi 
havde  inderligt  bedt  om,  at  det  måt- 
te holde  tørvejr  hele  aftenen,  så  vi 
kunne  få  en  hyggelig  aften  med  et 
flot  bål!  Gud  hørte  vores  bønner, 
for  der  var  tørvejr  hele  aftenen,  lige 
indtil  vi  skulle  i  seng! 

Vi  afsluttede  lejren  med  et  vidnes- 
byrdsmøde,  hvor  alle  havde  mulig- 
hed for  at  bære  deres  vidnesbyrd! 
Det  største  budskab  var,  at  godt  nok 
havde  vi  aldrig  haft  så  meget  regn  på 
en  lejr  før,  men  det  gav  os  en  masse 
nye  venskaber  og  et  godt  sammen- 
hold! 

På  hjemvejen  var  der  nok  tre  ting, 
der  fyldte  os  og  vores  ting  mest. 
Trangen  til  et  varmt  og  langt  bad, 
mudder  aile  vegne  og  godt  humør! 

Vi  glæder  os  til  at  være  sammen 
med  alle  venner  igen  næste  år  og 
have  en  dejlig  uge  med  nye  venska- 
ber og  solskin.  ■ 

Louise  Paulsen,  Frederiksberg  Ward. 


Århus  fejrer  150  år 

Fl  redag  den  10.  september  2004 
var  en  mærkedag  i  Århus  Ward. 
Denne  dag  var  det  nemlig  præcis  150 
år  siden,  de  første  missionærer  kom 
til  byen.  Det  skulle  naturligvis  fejres. 

Vi  havde  længe  set  frem  til  denne 
dag,  for  flere  søskende  i  wardet  hav- 
de gjort  en  stor  indsats  for  at  gøre 
dagen  så  festlig  som  muligt. 

Vi  mødtes  i  kirken  kl.  18,  og  døre- 
ne blev  så  åbnet  til  festalen,  hvor  der 
var  flot  pyntet  -  rigtig  i  mexicansk 


stil  -  og  med  alle  bordene  fyldt  med 
blomster  og  farver.  I  midten  af  salen 
var  der  stillet  et  bord,  farverigt  som 
alt  det  andet  i  lokalet,  og  her  blev 
der  snart  fyldt  op  med  farverige, 
spændende  og  velduftende  madva- 
rer. De  ca.  90  deltagere  flokkedes 
omkring  dette  bord  og  nød  de  gode 
sager,  der  var  forberedt  til  os. 

I  løbet  af  aftenen  var  der  forskellig 
underholdning  -  squaredans,  mor- 
somme vitser  og  historier,  sange 
sunget  af  Primary  og  konkurrencer. 
En  dejlig  og  festlig  aften.  Der  blev 
også  taget  et  billede  af  de  tilstedevæ- 
rende medlemmer. 

Naturligvis  nød  vi  også  det  at  være 
sammen,  så  snakken  gik  livligt. 

Men  det  hele  startede  jo  mange  år 
før  -  præcis  for  150  år  siden,  da  de 
første  missionærer  kom  til  byen.  De 
havde  som  så  mange  andre  steder 
en  hård  start,  men  fik  dog  gang  i 
arbejdet. 

o 

Århus  gren  blev  organiseret  den 
10.  september  1854,  fire  år  efter  de 
første  missionærer  kom  til  Danmark, 
og  den  har  eksisteret  lige  siden.  Den 
første  leder  var  grenspræsident  Mads 
Jensen.  I  en  årrække  var  den  en  af  de 
mest  fremgangsrige  og  blomstrende 
grene  i  det  skandinaviske  område, 
og  siden  1876  har  den  haft  sin  egen 
kirkebygning  og  virket  som  konfe- 
rencecenter, idet  byen  også  var  ho- 
vedkvarter for  Aarhus  Conference. 

o 

I  de  150  år  Kirken  har  været  i  Ar- 
hus,  har  den  haft  tre  kirkebygninger. 
Den  første  blev  opført  af  lokale  helli- 
ge i  1876  og  lå  i  Borupsgade  14.  På 


skiltet  står  der  »Jesu  Christi  Kirke  af 
Sidste  Dages  Helliges  Forsamlingssal 
2,  sal.«  I  disse  lokaler  er  man  indtil 
1904,  hvor  man  flytter  ind  i  nabobyg- 
ningen Borupsgade  12.  Denne  byg- 
ning blev  opført  nogle  år  før  af  »Byg- 
geselskabet til  Opførelsen  af  Afholds- 
hjem  på  Fredriksberg«. 

Man  gik  straks  i  gang  med  at  opfri- 
ske bygningen,  så  den  kunne  blive 
indviet. 

Der  blev  bygget  et  dåbsbassin  i 
kælderen,  og  ellers  blev  der  lavet 
kontorer,  køkken,  en  lejlighed  til 
missionærerne  samt  naturligvis  en 
sal  til  aktiviteter  samt  kirkesalen. 

Vi,  som  har  oplevet  tiden  i  denne 
kirkebygning,  tænker  tilbage  på  man- 
ge aktiviteter  og  sociale  oplevelser 
med  gode  søskende,  som  på  et  tids- 
punkt forlod  byen  og  grenen  for  at 
søge  nye  udfordringer  i  Utah  -  og 
for  at  kunne  leve  nærmere  templet 
og  opdrage  deres  børn,  hvor  der  var 
flere  af  deres  trosfæller. 

Kirkebygningen  lå  meget  centralt, 
lige  midt  i  byen,  og  på  et  tidspunkt 
blev  den  også  noget  nedslidt  og  ikke 
tidssvarende.  Så  i  1957  erhvervede 
kirken  en  byggegrund,  som  på  det 
tidspunkt  lå  i  udkanten  af  byen,  og 
som  mest  af  alt  lignede  en  brakmark. 
1 1958  stod  kirkebygningen  færdig, 
og  vi  flyttede  dertil  og  var  naturligvis 
glade  for  vores  nye  kirkebygning. 

Der  stod  skrevet  meget  om  den- 
ne bygning  i  avisen.  Bl.a.  var  der  en 
artikel,  hvori  overskriften  var:  »Mor- 
monernes  kirke  i  Århus  åbnes«. 
Kirken  har  kostet  620.000  kr.  og  får 

Medlemmerne  af  Århus  Ward  forsamlet  uden  for  deres  kirkebygning  ved  1 50-års  jubilæet. 


dåbsværelse  med  bassin  og  ung- 
domslokale  til  dans. 

I  anledning  af  jubilæet  lavede  bror 
Jørn  Holm  Bendtsen  en  udstilling, 
der  viste  og  fortalte  om  bl.a.  slægts- 
historisk  center  og  spejde  rarbejdet, 
som  for  en  del  år  siden  var  en  stor 
del  af  grenen/wardet,  samt  person- 


ligheder, som  har  sat  deres  spor  i 
årene  der  er  gået. 

Der  er  også  en  bog  på  vej,  som 
fortæller  en  masse  om,  hvad  der  er 
sket  gennem  årene  -  både  det  histo- 
riske og  de  aktiviteter,  der  har  fundet 

o 

sted  i  kirken  i  Århus  gennem  de 
sidste  150  år. 


Det  er  spændende  og  nostalgiske 
ting,  der  er  kommet  frem. 

Vi  er  taknemmelige  for  evangeliet 
og  for  vores  vidnesbyrd,  og  fordi 
vi  har  mange  gode  oplevelser  og 
minder  om  årene,  der  er  gået.  ■ 

Kirsten  Bokhonko, 

o 

Århus  Ward. 


Følger  vi  Himlens  første  lov?  Lydighed! 


Når  biskopper  og  grenspræsiden- 
ter  bliver  spurgt  om,  hvordan 
det  går  i  deres  menighed  med  det 
slægtshistoriske  arbejde,  hører  man 
ofte  svaret:  »Det  går  bare  fint!« 

Desværre  er  det  bare  sådan,  at 
dem,  som  de  hører,  er  de  medlem- 
mer, der  enten  er  computer-aktive 
eller  medlemmer,  der  virkelig  går 
ind  for  forskning  eller  er  ivrige 
tempelbesøgende . 

Der  er  en  gruppe,  man  ikke  hører 
-  gruppen,  som  enten  ikke  rigtig  har 


fået  begyndt  på  deres  anetavle  eller 
har  en  stor  del  navnekort,  som  der 
er  udført  tempelordinancer  for,  men 
overhovedet  ikke  er  sorteret  i  noget 
system! 

»Maren  ude  i  kæret«  kalder  jeg 
dem,  det  kan  dog  være  alle  kategori- 
er af  medlemsskaren:  Høj  rådsmed- 
lemmer, biskopper  ikke  undtaget. 

Der  har  på  verdensplan  været  en 
undersøgelse  i  Kirken,  hvor  man 
fandt  ud  af,  at  mere  end  halvdelen 
af  medlemmerne  enten  ikke  havde 


påbegyndt  deres  slægtsforskning 
eller  over  årene  blot  havde  plukket 
nogle  tilfældige  navne  ud  af  deres 
aner. 

»Jamen,  hvad  gør  vi  så  ved  det,« 
spørger  man? 

Ganske  enkelt!  Man  giver  de  med- 
lemmer en  anetavle  og  otte  familie- 
gruppeskemaer, herpå  skriver  man 
som  nr.  1  medlemmets  navn  og  for- 
klarer dem,  hvordan  de  derefter 
tager  en  generation  ad  gangen  og 
skriver  på. 

»Man  behøver  ikke  være  computerekspert 
for  at  kunne  arbejde  med  iFamilySearchij, 
som  nu  kommer  mere  ind  i  vores  hverdag,.« 
siger  Rita  Takle. 

Dette  kan  være  en  udmærket 
opgave  for  enten  besøgslærerinder 
eller  hjemmelærere.  På  denne  måde 
får  man  lært,  hvad  der  kræves  af  op- 
lysninger, for  at  navnene  kan  god- 
kendes til  templet,  inden  computer- 
lærdommene bliver  hæftet  på. 

Skal  der  derefter  forskes,  sender 
vi  så  den  lokale  slægtshistoriske 
konsulent  ud  i  hjemmet  (siger  hånd- 
bogen). 

Lad  dette  blive  et  projekt  i  jeres 
menighed,  så  snart  som  muligt  -  in- 
den alle  ward  og  grene  kommer  på 
nettet,  så  bliver  der  nemlig  meget 
andet,  der  skal  læres. 

Når  nu,  at  vi  er  kommet  så  langt, 
at  den  lokale  slægtshistoriske  konsu- 
lent har  været  ude  i  hjemmet  og  fået 
styr  på  tingene,  så  kan  hun,  hvis  hun 
har  tid,  skrive  skemaerne  ind  på 
computer  for  vedkommende.  Selv- 
følgelig lærer  man  mest  ved  selv  at 
gøre  det,  men  mange  ryster  blot  ved 
ordet  computer,  og  derfor  stopper 
de  lige  der. 

Vil  man  nu  sætte  søskendekær- 
ligheden lidt  på  prøve,  kunne  man 
jo  igen  foreslå,  at  besøgslærerinder 


eller  hjemmelærere  gør  dette  stykke 
arbejde  -  måske  har  medlemmet 
selv  computer  og  trænger  blot  til  lidt 
hjælp. 

Noget,  som  mange  ikke  er  klar 
over,  er,  at  den  mest  korrekte  måde 
at  sende  navne  til  templet  er,  at  man 
kun  sender  de  navne,  hvor  man  kan 
skrive  slægtskab  ved,  til  indsenderar- 
kivet -  resten  sendes  til  tempelarki- 
vet! (Disse  kort  kommer  meget  hur- 
tigere igennem  end  tidligere!) 

Når  man  bestemmer  sig  for  at  tage 
til  templet,  så  bring  aldrig  flere  nav- 
ne med,  end  du  selv,  din  familie  eller 
dine  venner  fra  wardet  kan  udføre 
ordinancer  for  i  den  periode,  hvor  I 
er  i  templet  -  og  husk  altid  at  hente 
jeres  navnekort  på  kontoret  inden 
afrejsen  fra  templet. 

Hvis  man  har  aftalt  derhjemme 
eller  i  wardet  med  nogen,  der  vil 
hjælpe  ved  næste  besøg  i  templet, 
kan  man  diskret  give  sine  navnekort 
til  dem  ved  ankomsten  til  templet. 
Det  er  dog  bedst  at  gøre  det  inden 
ankomsten  til  templet! 

Mange  har  desværre  sammenblan- 
det ønsket  om  at  sende  navne  til 
templet,  så  ens  egen  slægt  kan  få  de 
samme  vigtige  ordinancer,  som  vi 
selv  har  modtaget  -  med  slægtsforsk- 
ning som  hobby,  hvor  det  ofte  er  en 
konkurrence  om  at  finde  så  mange 
som  muligt. 

Alt  for  mange  sender  navne  som 
Jens  og  Mrs.  Jens  til  templet.  Det  er 
længe  siden,  at  denne  praksis  blev 
afskaffet! 


En  anden  uheldig  praksis,  som 
man  bør  undgå,  er  at  indsende  nav- 
ne, hvor  man  blot  har  skrevet  et 
»abt.«  ud  for  årstal  og  ». . .  Danmark«. 
Man  kan  bruge  et  omtrentligt  årstal, 
når  man  i  det  mindste  har  alle  navne 
og  ved,  hvor  begivenheden  har  fun- 
det sted.  Alt  for  mange  udfører  ikke 
blot  dobbeltarbejde  for  deres  slægt, 
men  op  til  7-8  gange,  fortæller  Bengt 
Svedjot,  fra  Frankfurt,  som  er  leder 
af  Kirkens  slægtshistoriske  arbejde 
i  Europa,  når  han  kommer  til  møde 
i  Århus  for  de  slægtshistoriske  kon- 

o 

sulenter.  Årsagen  er  ofte,  at  alt  for 
mange  sender  samme  navn  ind  uden 
fyldestgørende  oplysninger. 

Husk  så  endelig  også,  at  du  inden 
din  diskette  sendes  til  templet  (me- 
get gerne  flere  dage  før  du  selv  an- 
kommer), skal  rundt  om  et  slægtshi- 
storisk  center  for  at  klargøre  navne- 
ne ved  hjælp  af  programmet  Temple- 
Ready.  På  centret  vil  der  være  medar- 
bejdere, som  med  glæde  vil  hjælpe 
dig.  Husk  at  få  taget  en  ekstra  kopi, 
som  du  selv  tager  med  til  templet, 
hvis  den  indsendte  diskette  er  blevet 
beskadiget  ved  forsendelsen. 

Lad  os  sammen  følge  de  regler, 
der  er  lagt  for  dette  vidunderlige  ar- 
bejde, så  vi  alle  kan  tage  til  templet 

o 

med  en  god  følelse  og  mærke  Ån- 
dens indflydelse  -  både  for  os  selv 
og  for  de  af  vore  forfædre,  der  er 
gået  forud.  ■ 

Rita-Margrethe  Takle, 
Slægtshistorisk  konsulent. 

